
NÁVRH

UZNESENIE VLÁDY SLOVENSKEJ REPUBLIKY

č. 

z 
k Správe o priebehu a následkoch povodní na území Slovenskej republiky v období od júla do konca decembra 2022
	Číslo materiálu:
	

	Predkladateľ:
	minister životného prostredia a predseda Ústrednej povodňovej komisie a minister vnútra a podpredseda Ústrednej povodňovej komisie


Vláda

A.
schvaľuje

A.1.
Správu o priebehu a následkoch povodní na území Slovenskej republiky v období od júla do konca decembra 2022, 

B.
súhlasí
B.1.
s uvoľnením 644 620,42 eur z kapitoly Všeobecná pokladničná správa a ich použitím na

a) úhradu výdavkov vynaložených na vykonávanie povodňových zabezpečovacích prác v sume 441 237,26 eur,
b) úhradu výdavkov vynaložených na vykonávanie povodňových záchranných prác v sume 203 075,36 eur,
c) vyplatenie peňažných náhrad za splnenú osobnú pomoc a za poskytnutý vecný prostriedok počas povodňovej situácie v sume 307,80 eur. 

C.
ukladá

predsedovi vlády poverenému riadením Ministerstva financií SR
C.1.
uvoľniť z kapitoly Všeobecná pokladničná správa do piatich pracovných dní odo dňa doručenia žiadosti o rozpočtové opatrenie dotknutých kapitol finančné prostriedky v sume 644 620,42  eur, z toho pre 

1) Ministerstvo vnútra Slovenskej republiky 325 809,83 eur, z toho

a) 325 809,83 eur okresným úradom v sídlach krajov a z nich

1. 130 570,25 eur Okresnému úradu Prešov, z toho 105 699,26 eur na úhradu výdavkov vynaložených na vykonávanie povodňových záchranných prác a 24 870,99 eur pre Prešovský samosprávny kraj na úhradu výdavkov vynaložených na vykonávanie povodňových zabezpečovacích prác pri ochrane dopravnej infraštruktúry,
2. 194 931,78 eur Okresnému úradu Žilina z toho 97 376,10 eur na úhradu výdavkov vynaložených na vykonávanie povodňových záchranných prác a 97 555,68 eur pre Žilinský samosprávny kraj na úhradu výdavkov vynaložených na vykonávanie povodňových zabezpečovacích prác pri ochrane dopravnej infraštruktúry,
3. 307,80 eur Okresnému úradu Banská Bystrica na vyplatenie peňažných náhrad za splnenú osobnú pomoc a za poskytnutý vecný prostriedok počas povodňovej situácie.
2) Ministerstvo životného prostredia Slovenskej republiky 304 860,59 eur, z toho

a) 297 821,85 eur na úhradu výdavkov vynaložených na vykonávanie povodňových zabezpečovacích prác SLOVENSKÝM VODOHOSPODÁRSKYM  PODNIKOM, štátnym podnikom,
b) 7 038,74 eur na úhradu výdavkov vynaložených na plnenie úloh predpovednej povodňovej služby Slovenským hydrometeorologickým ústavom.
3) Ministerstvo pôdohospodárstva a rozvoja vidieka Slovenskej republiky 13 950,00 eur na úhradu výdavkov vynaložených na vykonávanie povodňových zabezpečovacích prác  podnikom LESY Slovenskej republiky, štátny podnik
ministrovi životného prostredia 

ministrovi vnútra 
ministrovi pôdohospodárstva a rozvoja vidieka
C.2.
zabezpečiť presun prostriedkov uvedených v bode C.1. tohto uznesenia dotknutým subjektom do 10 pracovných dní po obdržaní finančných prostriedkov
Vykonajú:
predseda vlády poverený riadením Ministerstva financií SR
minister životného prostredia

minister vnútra 
minister pôdohospodárstva a rozvoja vidieka

